Spoštovani starši!

Vljudno vas prosimo, da izpolnite prijavo na šolsko prehrano za naslednje šolsko leto in ustrezno označite ali bo vaš otrok prejemal malico, kosilo ali popoldansko malico. Napišite tudi datum, od katerega dalje bo na šolsko prehrano vaš otrok naročen in njegovo EMŠO številko. Prilagamo tudi pojasnila za subvencionirano prehrano.

**Subvencioniranje šolske prehrane**

* Upravičenci do subvencije za malico so tisti učenci, ki se redno izobražujejo, so prijavljeni na malico in po zakonu, ki ureja uveljavljanje pravic iz javnih sredstev, izpolnjujejo naslednje kriterije:
  + do polne subvencije za malico oziroma do v celoti brezplačne malice so upravičeni učenci iz družin, v katerih povprečni mesečni dohodek na osebo, ugotovljen v odločbi o otroškem dodatku, ne presega 53 % neto povprečne plače v RS.
  + do subvencije za kosilo so upravičeni učenci iz družin, v katerih povprečni mesečni dohodek na osebo, ugotovljen v odločbi o otroškem dodatku znaša:
    - do 18 % neto povprečne plače v Republiki Sloveniji - subvencija pripada v višini cena kosila,
    - nad 18% do 30% neto povprečne plače v Republiki Sloveniji - subvencija pripada v višini 70% kosila,
    - nad 30% do 36% neto povprečne plače v Republiki Sloveniji - subvencija pripada v višini 40% kosila.
* Vloge za uveljavljanje subvencije malice in kosila na centru za socialno delo ni več treba oddajati, saj bodo vzgojno-izobraževalni zavodi upoštevali uvrstitev v dohodkovni razred na osnovni podatkov o povprečnem mesečnem dohodku na osebo, ugotovljenem v veljavni odločbi o otroškem dodatku.
* Vloga za subvencijo malice in subvencijo kosila se na centru za socialno delo odda samo v primeru, če družina učenca ne razpolaga z veljavno odločbo o otroškem dodatku.
* Več informacij v zvezi z uveljavljanjem pravice do subvencije malice oziroma kosila učencev lahko najdete na spletnih straneh Ministrstva za delo, družino, socialne zadeve in enake možnosti.

Pripravila

Nataša Možic